cyanic-selkie/wikianc huggingface dataset:
Տրիտոն (արբանյակ)
Ուղեծիրը և պտույտ
Տրիտոնի պտույտը Նեպտունի շուրջ ունի համարյա ճշգրիտ շրջանաձև բնույթ, զրոյին մոտ էքսցենտրիսիտետով։ Ենթադրվում է, որ միայն մակընթացային ուժերը չէին կարող դարձնել Տրիտոնի ուղեծիրը շրջանաձև, համակարգի առաջացման սկզբից իվեր, այստեղ զգալի ազդեցություն են ունեցել արբանյակին հակադարձ շարժվող գազերի և բեկորների սկավառակը ։ Մակընթացային ուժերը նույնպես ազդում են Տրիտոնի ուղեծրի վրա մոտեցնելով արբանյակը մոլորակին ժամանակի ընթացքում, այն արդեն իսկ ավելի մոտ է գտնվում մոլորակին քան Լուսնի ուղեծիրը Երկրին։ Կանխատեսվում է, որ մոտ 3,6 միլիարդ տարի անց, Տրիտոնը կանցնի Նեպտունի Ռոշի սահմանը, որի հետևանքով այն կամ կբախբի Նեպտունի հետ, կամ կոչնչանա առաջացնելով օղակ մոլորակի շուրջ ։
Որսում
Քանի-որ հակադարձ շարժում ունեցող արբանյակները չէին կարող ձևավորվել Արեգակնային համակարգի ձևավորման ժամանակ միևնույն շրջանում, որտեղ առաջացել են նրանց մոլորակները, դրանք որսացվել են մոլորակի կողմից նրանց գոյության ինչ որ պահին։ Ենթադրվում է, որ Տրիտոնը որսացվել է Կոյպերի գոտուց, որը իրենից ներկայացնում է փոքր սառցե մարմինների օղակ, որոնք պտտվում են Նեպտունի ուղեծրից ներսից մինչև մոտ 50 ա. մ. հեռավորության վրա Արեգակից։ Ըստ այժմյան պատկերացման, այս գոտին նույնպես հանդիսանում է կարճ պարբերությամբ գիսաստղերի մեծամասնության ծագման աղբյուր։ Կոյպերի գոտում են գտնվում նաև որոշ քանակությամբ, մեծ, մոլորականման մարմիններ, ներառյալ նրանցից ամենամեծը՝ Պլուտոնը։ Այս մարմինները անվանում են պլուտինոներ, և գտնվում են Նեպտունի հետ ուղեծրային ռեզոնանսի մեջ։ Տրիտոնը ընդամենը մի փոքր է մեծ Պլուտոնից, և ունի մոտավորապես նույնն է կառուցվածը, այս փաստերի վրա հիմնվելով էլ առաջացրել է նրանց առաջացման միևնույն աղբյուրի մասին վարկածը ։
Ֆիզիկական առանձնահատկություններ
Տրիտոնը Արեգակնային համակարգի արբանյակներից մեծությամբ յոթերորդն է և բոլոր մարմիններից տասնվեցերորդն է, այն ավելի մեծ է քան գաճաճ մոլորակները Պլուտոնը և Էրիսը։ Այն կազմում է Նեպտունի շուրջ պտտվող բոլոր մարմինների զանգվածի 99,5%, ներառյալ մոլորակի օղակները և մնացած տասներեք հայտնի արբանյակները, ինչպես նաև ավելի զանգվածեղ է քան բոլոր մնացած Արեգակնային համակարգի իրենից փոքր արբանյակները միասին վերցրած։ Տրիտոնի շառավիղը, խտությունը(2,061 գ/սմ3), ջերմաստիճանը և քիմիական կազմությունը նման են Պլուտոնին ։
Դիտարկումները և հետազոտություններ
Տրիտոնի ուղեծրային պարամետրները հաշվարկվել են բավականին մեծ ճշտությամբ դեռևս 19-րդ դարում։ Հայտնի էր, որ այն ունի հակադարձ ուղեծիր, և չափազանց մեծ թեքման անկյուն Նեպտունի ուղեծրի նկատմամբ։ Տրիտոնի առաջին մանրակրկիտ դիտարկումները կատարվել են 1930 թվականին։ Սակայն մինչ Վոյաջեր-2 սարքի թռիչքը արբանյակի մոտով նրա մասին քիչ բան էր հայտնի ։
Մինչ Վոյաջեր-2-ի թռիչքը աստղագետները ենթադրում էին, որ Տրիտոնի վրա կա հեղում ազոտի ծովեր և ազոտա-մեթանային մթնոլորտ, մոտավորապես Երկրի մթնոլորտի խտության 30% խտությամբ։ Ինչպես և ավելի հայտնի Մարսի մթնոլորտի խտության գերագնահատումներ, այս գնահատականները ևս սխալ էին։ Ինչպես և Մարսի դեպքում, Տրիտոնին վերագրվում է ավելի խիտ մթնոլորտ արբանյակի վաղ պատմության շրջանում ։
1990 թվականներին Տրիտոնի բազմաթիվ դիտարկումներ են կատարվել Երկրից, օգտագործելով արբանյակի կողմից աստղերի ծածկումը, որը թուլ տվեց գրանցել մթնոլորտի առկայությունը և մակերևույթի անհարթությունները։ Դիտարկումների արդյունքում ստցվել է, որ մթնոլորտը ավելի խիտ է քան այդ գրանցել էր Վոյաջեր-2-ը ։
Էսպերանտո երաժշտություն
Էսպերանտո երաժշտության last.fm առցանց աղբյուրները ներառում են SHOUTcast Radio, Music Panorama; and there is an Esperanto music wiki, Kantaro-Vikio. և կա էսպերանտո երաժշտության վիքի, Kantaro-Vikio :
Աբբեի դը Բելլոք
Նկարագիր
Պանրատեսակն աչքի է ընկնում նուրբ համով՝ կարամելի և մրգերի համային երանգներով, ինչպես նաև պարունակում է այծի կաթի և ընկուզեղենի թեթև համային հատկանիշներ ։
Օգտագործվում է որպես առանձին ուտեստ։ Հրամցնում են հացով և քաղցր սպիտակ գինով։
Արտաքին հղումներ
Կատեգորիա:Ֆրանսիական պանիրներ Կատեգորիա:Ոչխարի պանիրներ Կատեգորիա:Կովի կաթից պանիրներ
Իսրայելա-հունգարական հարաբերություններ
Հարաբերությունների ժամանակակից փուլ
2017 թվականի հուլիսի 17-ին Իսրայելի կառավարության ղեկավար Բենյամին Նեթանյահուն պետական այցով ժամանել է Հունգարիա՝ առաջինը երկու երկրների միջև դիվանագիտական հարաբերությունների վերականգնումից ի վեր։ Նեթանյահուն Հունգարիա է մեկնել այն ժամանակ, երբ Հունգարիայի վարչապետ Օրբանը գովաբանել է Հիտլերիֆվ դաշնակից Միկլոշ Հորթիին, և օգտագործել է հրեական ծագում ունեցող ամերիկացի ֆինանսիստ Ջորջ Սորոսի դիմանկարը հակա-ներգաղթային արշավի պաստառների վրա ։ Հուլիսի 8-ին Նեթանյահուն պաշտոնական արարողության ժամանակ ընդունել է Հունգարիայի վարչապետ Վիկտոր Օրբանին և նրա տիկնոջը։ Հուլիսի 20-ին Նեթանյահուն նախագահական պալատում հանդիպել է նախագահ Յանոշ Կադարի հետ ։ Վարչապետ Օրբան Նեթանյահուի հետ հանդիպմանը քննարկվել է Հունգարիայում մեքենաշինությանը Իսրայելի մասնակցությունը, քանի որ Իսրայելն ունի տեխնոլոգիաներ, իսկ Հունգարիան՝ մեքենաշինության հզորություններ։ Քննարկվել են նաև պաշտպանության և անվտանգության հարցեր, մասնավորապես, Հունգարիայի կողմից իսրայելական պաշտպանական տեխնոլոգիաների գնումը սահմանամերձ ցանկապատերի և պատնեշների կառուցման համար ։
Կամիշինի պատմա-գավառագիտական թանգարան
Արտաքին հղումներ
Կատեգորիա:1961 հիմնադրված թանգարաններ Կատեգորիա:Վոլգոգրադի մարզի թանգարաններ
Նայադա (արբանյակ)
Վոյաջեր-2-ի անցումից հետո Նեպտունի համակարգը բավականին լայնածավալ հետազոտվել է Երկրի վրա գտնվող աստղադիտակներով և Հաբլ տիեզերական աստղադիտակով։ 2002–03 թվականներին Կեկի աստղադիտարանի աստղադիտակներով դիտարկվել է մոլորակի համակարգը օգտագործելով ադապտացված օպտիկա։ Այս դիտարկումները թույլ տվեցին հայտնաբերել չորս արտաքին արբանյակները։ Տալասան նույնպես գտնվեց, սակայն Նայադան չհաջողվեց գտնել ։ Չնայած այն հանգամանքին, որ Հաբլ աստղադիտակով կարելի է դիտարկել բոլոր Արեգակնային համակարգի արբանյակները, այն ունի ավելի մեծ հնարավորություններ քան Վոյաջեր-2-ը, սակայն, Նայադան դեռևս չի դիտարկվել։ Կարծիք կա, որ դրա պատճառն է Նայադայի ուղեծրի գնահատման զգալի սխալանքը ։
Արտաքին հղումներ
Կատեգորիա:Նեպտունի արբանյակներ
Առագաստ (սրճարան)
Պատմություն
1997 թվականին սրճարանը վերակառուցվել է և հին սրճարանին փոխարինել է ծավալային կառույց ։
Բարդի կանադական
Տարածվածություն
Տարածված է Կովկասում, հիմնականում Արևելյան և Արևմտյան Հարավային Կովկասում։ Պատկանում է այն բույսերի թվին, որոնք բնական պայմաններում վերացել են, այլևս չեն հանդիպում և պահպանվել են միայն մշակության մեջ։ Տիպիկ արխեոֆիտ է։ Հատկապես շատ է տարածված Արարատյան դաշտում, որտեղ արդեն մի քանի հազարամյակ է, ինչ մշակվում է։ Այն աստիճան բնորոշ է արարատյան լանդշաֆտի համար, որ շատերն այն համարում են տեղական ծառատեսակ։
Կիրառություն
Խորհուրդ է տրվում օգտագործել որպես սոլիտեր, ծառուղիներում և գեղատեսիլ խմբերում ։
Բարբարա ՄաքՔլինթոկ
Ուսումը և հետազոտական աշխատանքները Կոռնելի համալսարանում
1931 և 1932 թվականների ամառային ժամանակաշրջանում ՄաքՔլինթոկը Միսուրիի համալսարանում աշխատել է գենետիկ Լյուիս Ստեդլերի հետ, որը նրան ծանոթացրել է ռենտգենյան ճառագայթներ որպես մուտագեն օգտագործելու մեթոդի հետ (ռենտգենյան ճառագայթների ազդեցության շնորհիվ  մեծանում է նմուշի մուտացիայի մակարդակը)։ Եգիպտացորենի մուտացիաների վրա աշխատելիս նա հայտնաբերեց օղակաձև քրոմոսոմներ, որոնք առաջացել են ճառագայթահարման ազդեցությամբ քրոմոսոմների ճեղքումների միացման արդյունքում։ ՄաքՔլինթոկն առաջ է քաշել այն վարկածը, որ քրոմոսոմների ծայրերում պետք է լինեն կառուցվածքային գոյացություններ, որոնք նորմալ պայմաններում ապահովում են քրոմոսոմի կայունությունը։ Նա ցույց տվեց, որ միտոզի ժամանակ օղակաձև քրոմոսոմների աննորմալ վարքը առաջացնում է եգիպտացորենի տերևների խայտաբղետություն ։ Նույն տարիներին նա բացահայտել է եգիպտացորենի 6-րդ քրոմոսոմում «միջուկային կազմակերպիչների» առկայությունը։ Ժամանակակից հասկացությունների համաձայն, այս շրջանը պարունակում է ռիբոսոմային ՌՆԹ գեների կրկնություններ և պատասխանատու է միջուկի առաջացման համար, որտեղ տեղի են ունենում ռիբոսոմային ՌՆԹ-ների արտադարձում և հասունացում։
Կլոդ Սպրինգ Հարբոր
1948-1950 թվականներին ՄաքՔլինթոկը մշակել է մի տեսություն, համաձայն որի բջջային տարրերը ազդում են գեների վրա՝ ընտրողաբար արգելակելով և կարգավորելով նրանց գործունեությունը։ Նա բնութագրեց դիսսոցատորը և ակտիվատորը որպես «վերահսկող միավորներ», իսկ ավելի ուշ՝ որպես «վերահսկող տարրեր», որպեսզի ընդգծի հարևան գեների աշխատանքի վրա ազդելու նրանց կարողությունը ։ Նա ենթադրում էր, որ գեների կարգավորումը կարող է բացատրել, թե ինչու են բարդ բազմաբջիջ օրգանիզմները տարբեր բջիջներ և հյուսվածքներ կազմում, չնայած այն հանգամանքին, որ բոլոր բջիջներն ունեն նույնական գենոմ։ ՄաքՔլինթոկի հայտնագործությունը կասկածի տակ դրեց գենոմի գաղափարը, որպես հաստատուն կանոնների հավաքածու, որը փոխանցվում է սերնդից սերունդ։ 1950 թվականին նա հրապարակեց իր աշխատությունը ակտիվատորների և դիսոցիատորների վերաբերյալ ։ Վերահսկողության տարրերի ուսումնասիրման և գեների կարգավորման վերաբերյալ Մակ Կլինտոկի աշխատությունները, դրանց բարդության պատճառով, անհասկանալի են և ընդունելի չեն ժամանակակիցների կողմից։ Ըստ նրա, գիտական հետազոտությունները ընկալվում էին որպես «առեղծվածային, նույնիսկ թշնամական»։ 1951 թվականի ամռանը ՄաքՔլինթոկը զեկուցեց Կոլդ Սպրինգ Հարբորի  ամենամյա սիմպոզիումում գենի փոփոխման վերաբերյալ իր հետազոտության մասին։ Նրա աշխատությունը դիմավորվեց «քար լռությամբ» ։ Չնայած դրան, ՄաքՔլինթոկը շարունակում էր ուսումնասիրություններ կատարել հսկողության տարրերի վերաբերյալ։ 1953-ին նա հրապարակեց մի հոդված, որտեղ ներկայացված էին ստացված  վիճակագրական տվյալները, իսկ 1950-ականներին նա դասախոսական շրջայց կատարեց մի քանի համալսարաններում իր աշխատանքների վերաբերյալ ։ Նա շարունակեց իր հետազոտությունն այդ ոլորտում և հայտնաբերեց նոր տարր սուպրեսսոր-մուտատորը (անգլ. Suppressor-mutator, Spm), որը բնութագրվում է որպես տրասպոզոն և ունի բարդ հատկություններ, ինչպես Ac / Ds համակարգը («ասսոցիացիա-դիսսոցիացիա» համակարգ)։ Հիմնվելով իր աշխատությունների նկատմամբ գիտական հասարակության վերաբերմունքի վրա և զգալով գիտական հասարակությունից օտարվելու վտանգը, սկսած 1953 թվականից ՄաքՔլինթոկը դադարեց զեկույցներ հրապարակել հսկողության տարրերի հետազոտությունների վերաբերյալ։
Ֆիլիս Լամբերտ
Կյանք
1949 թվականի մայիսի 17-ին Մոնրեալում ամուսնացել է ֆրանս-գերմանական ծագում ունեցող Ժան Լամբերտի հետ, որը տնտեսական խորհրդատու էր   ։ 1954 թվականին զույգն ամուսնալուծվել է , որից հետո Ֆիլիսը որոշել է մնալ Փարիզում ու միայնակ ապրել և աշխատել իր արվեստի և քանդակագործության արվեստանոցում ։
Աշխատանք
1963 թվականին մագիստրոսի կոչում ստանալուց հետո ընտանիքի կողմից հանձնարարություն է ստացել նախագծել արվեստի կենտրոն Մոնրեալում, որը հայտնի է դարձել որպես «Կատարողական արվեստի Սեգալ կենտրոն»՝ ի պատիվ իր մայրիկի ։ 1973 թվականին Շերբրուկ փողոցում գտնվող Վան Հորնի առանձնատան քանդումից հետո քսաներեք քաղաքացիական խմբեր կազմել են Sauvons Montréal- ը։ Լամբերտը դարձել է Շուղնեսի գյուղի շրջանը վերակենդանացնելուն ուղղված պայքարի ջատագովներից մեկը ։
Նրա աշխատանքը ներառում է նաև Լոս Անջելեսի՝ ճարտարապետ Ջին Սամերսի հեղինակած Millennium Biltmore հյուրանոցի վերականգնման աշխատանքները։
Իդա Բելլ Ուելս Բարնեթ
Իդա Բելլ Ուելս Բարնեթ (Ida Bell Wells-Barnett,, առավել հայտնի է որպես Իդա Բ. Ուելս), աֆրոամերիկացի լրագրող, թերթի խմբագիր, սուֆրաժիստ, սոցիոլոգ, ֆեմինիստ Ջորջիզմի կողմնակից ,, Աֆրոամերիկյան քաղաքացիական իրավունքի շարժման (1896-1954) ռահվիրաներից։ 1909 թվականին Սևամորթ բնակչության առաջխաղացման ազգային ընկերակցության հիմնադիրներից (NAACP):
Վեթինգ
Վեթինգ (Vetting), (պետական և քաղաքական գործիչների զտում) գործընթաց է, որի ընթացքում իրականացվում են հետաքննություններ՝ պարզելու, թե արդյո՞ք պետական պաշտոններ զբաղեցնող անձինք, ովքեր մեղադրվում են մարդու իրավունքների խախտումների, կոռուպցիայի և այլ հանցագործությունների մեջ, իրենց գործունեությունն իրականացնելիս չարաշահել են իրենց պաշտոնական դիրքը, թե՞ ոչ ։undefined Անվտանգության ոլորտում այն հակված է լինել շատ ավելին խիստ և ծավալուն։ Ինչու՞ է անհրաժեշտ։ Այն անհրաժեշտ է, որպեսզի պետական պաշտոնից բացառեն այն անձանց, որոնք սպառնալիք են ներկայացնում պետության համար։ Այսինքն՝
Բարբի և 12 պարող արքայադստրեր
Արքայադստրերի մասին
Էշլին (Ashlyn)՝ ամենամեծ քույրը, որը 21 տարեկան է։ Նա պարտաճանաչ և ճշտապահ է։ Միշտ անհանգստանում է իր քույրերի մասին և սիրում նրանց։ Ինչպես և մնացածները նա ևս ցանկանում է փրկել իր հայրիկին։ Սիրում է ֆլեյտա նվագել։ Նա ունի շագանակագույն մազեր, բաց-կապույտ աչքեր և բաց մաշկ։ Կրում է բաց մանուշակագույն շրջազգեստ։ Նրան հնչունավորել է Նիկոլ Օլիվերը։
Ժանեսսա (Janessa)՝ տասերորդ քույրն է և երկվորյակներից ամենամեծն է։ Շատ սերտորեն կապված է իր եռորյակ քրոջ՝ Կետլինի հետ և պաշտպանում է ուրիիշին- Լեյսիին։ Իր տարիքի քույրերի հետ նա հավաքում է միջատներ։ Նա ունի շագանակագույն մազեր, երկնագույն աչքեր և կապույտ շրջազգեստ։ Ամենաշատը նման է իր մայրիկին՝ թագուհի Իզաբելլային։
Բողբոջները փոշու մեջ
Ընդունելություն
«Բողբոջները փոշու մեջ» ֆիլմը «Film Daily»-ի տարեվերջյան հարցման տասներորդ տեղն է զբաղեցրել 548 քննադատների կողմից, որոնք թվել են 1941 թվականի լավագույն ֆիլմերը ։
Մուհամմադ բին Զայիդ ալ-Նահյան
Քաղաքական հայացքներ
Մուհամմադն առաջատար դեր է խաղացել ԱՄԷ-ի արտաքին քաղաքականությունում՝ նպաստելով տարածաշրջանի սահմաններից դուրս երկրների հետ փոխգործակցության ընդլայնմանը, որի մեջ մտնում են Մերձավոր Արևելքի և Հյուսիսային Աֆրիկայի երկրները։ Ֆրանսիայի նախագահ Էմանուել Մակրոնը 2018 թվականին Մուհամմադ բին Զայիդին ծայրահեղականությանը հակազդելու և ապագա գործընկերության երկկողմ ծրագրի մշակման ռազմավարությունները քննարկելու նպատակով Փարիզ է հրավիրել։ Համատեղ հայտարարությունը ներառել է համագործակցության ընդլայնման և կրթության, մշակույթի, պատմական ժառանգության, տնտեսության, ներդրումների, էներգետիկայի, տիեզերքի, խաղաղության և տարածաշրջանում անվտանգության, պաշտպանական համագործակցության, ծայրահեղականությանը հակազդելու և կլիմայի փոփոխության դեմ պայքարի, ինչպես նաև այլ խնդիրների վերաբերյալ փոխանակման դրույթներ :
Հանդուրժողականության խրախուսում և ծայրահեղականության դեմ պայքար
Աբու Դաբիի գահաժառանգ արքայազնը 2016 թվականին այցելել է Հռոմի Պապ Ֆրանցիսկոսին, իսկ 2019 թվականի փետրվարին Հռոմի պապին ողջունել է ԱՄԷ-ում՝ նշելով առաջին պապական այցը Արաբական թերակղզի։ Ֆրանցիսկոս Պապի այցը համընկել է «Մարդկային եղբայրության գլոբալ կոնֆերանս» խորագրով համաժողովի անցկացման հետ, որը կազմակերպվել էր Մուհամմադ բին Զայիդի հովանավորությամբ։ Խորհրդաժողովում հանդուրժողականության և փոխըմբռնման աջակցության հարցերի շուրջ հակամարտությունների և ծայրահեղականության կանխարգելման համար քննարկումներ և սեմինարներ են անցկացվել։ Այս այցի շրջանակներում Ֆրանցիսկոս պապը «Զայիդ Սպորտ սիթի» մարզահամալիրում առաջին պատարագն է մատուցել Արաբական թերակղզում, որին մասնակցել են աշխարհի 100 երկրներից 180 000 հավատացյալներ, այդ թվում՝ 4000 մահմեդականներ      ։
Ռազմական ծառայություններ
Մուհամադ բին Զայիդը Ամիրի գվարդիայում ծառայել է որպես սպա, եղել է ԱՄԷ-ի ռազմաօդային ուժերի օդաչու, ԱՄԷ-ի ռազմաօդային ուժերի և օդային պաշտպանության հրամանատար, ինչպես նաև զինված ուժերի շտաբի պետի տեղակալ ։
Թոմ Բրեդի
Բրեդին հանդես է եկել Միչիգանի համալսարան կողմից։ 2000 թվականին նա ընտրվել է դրաֆտի վեցերորդ ռաունդում։ Բրեդին հասել է ակնառու հաջողությունների և համարվում է ամերիկյան ֆուտբոլի պատմության մեջ լավագույն խաղացողներից մեկը։ Նա բազմիցս հաղթել է Սուպերբոուլներում (XXXVI, XXXVIII, XXXIX, XLIX, LI, LIII), դարձել է այդ հանդիպումների լավագույն խաղացողը, մասնակցել է Պրո Բոուլի։ Մի շարք հրատարակություններում ճանաչվել է որպես «Տարվա սպորտսմեն»։
Վաղ տարիներ
Բրեդին հաճախում էր տեղի Յունիպերա Սերա ավագ դպրոցը, ինչպես նաև հաճախում էր «Սբ. Մերի» եկեղեցին ։ Սերրայում սովորելիս Բրեդին ամերիկյան ֆուտբոլի, բեյսբոլի և բասկետբոլի թիմերի անդամ էր։ 1995 թվականին NLB դրաֆտում նա «Մոնրեալ Էքսպոս» ակումբի կողմից 18-րդ ռաունդում ընտրվեց որպես քեթչեր ։
Զիգը և Շարկոն
Կազմված է երեք սեզոններից, ընդհանուր թվով ունի 52 կես ժամանոց դրվագներ (156 յոթ րոպեանոց հատված)։ Առաջին անգամ հեռարձակվել է 2010 թվականի դեկտեմբերի 21-ին՝ Canal+ ալիքով ։
Էլիզաբեթ Ֆիլլիպս
Կյանք
1936 թվականին վաշինգտոնյան թերթում տպվել է Մեգիի հետ հարցազրույցը, որում նա որոշ չափով քննադատել է Parker Brothers-ը, որից հետո ընկերությունը համաձայնել է հրապարակել նրա ևս երկու խաղ։
Էսինի լը Գրան
Տնտեսություն
2010 թվականին համայնքի 740 աշխատունակ (15-64 տարեկան) բնակիչներից 582-ը տնտեսապես ակտիվ էին, 212-ը՝ ոչ ակտիվ (ակտիվության ցուցանիշը կազմել է 71,4 %, 1999 թվականին եղել է 71,6 %)։ 528 տնտեսապես ակտիվ բնակիչներից աշխատում էին 485-ը (251 տղամարդ և 234 կին), գործազուրկ էին 43 մարդ (21 տղամարդ և 22 կին)։ 212 տնտեսապես ոչ ակտիվ բնակիչներից 64-ը եղել են աշակերտներ կամ ուսանողներ, 104-ը՝ թոշակառուներ, 44-ը տնտեսապես ոչ ակտիվ էին այլ պատճառներով ։
Էլիզաբեթ Ֆիլլիպս
Կյանք
Parker Brothers-ը թողարկել է Մեգիի ստեղծած վերջին խաղերը՝ «Մեծ վաճառքի օր» (Bargain Day) և «Թագավորի մարդիկ» (King’s Men) 1937 թվականին, ինչպես նաև «Մենաշնորհ»-ի երրորդ տարբերակը՝ 1939 թվականին։ «Մեծ վաճառքի օր» խաղում գնորդները մրցում են միմյանց հետ՝ գնումներ կատարելով հանրախանութում, «Թագավորի մարդիկ» խաղը վերացական ռազմավարական է։ Parker Brothers-ի հրապարակած «Հողատեր» խաղի օրինակները քիչ են պահպանվել, բայց «Մեծ վաճառքի օր» և «Թագավորի մարդիկ» պակաս հազվագյուտ են։
Արտաքին հղումներ
Կատեգորիա:Ամերիկացի գյուտարարներ Կատեգորիա:Կին գյուտարարներ Կատեգորիա:20-րդ դարի ամերիկացիներ Կատեգորիա:19-րդ դարի ամերիկացիներ Կատեգորիա:Ամերիկացի գործարարներ
Դաշտային ճնճղուկ
Սննդառություն
Սնվում է սերմերով, մանր անողնաշարավորներով։ Հետբնադրմաև շրջանում երամային է։ Չի խուսափում մարդկանցից, հաճախ մարդաշատ վայրերում մի քանի տասնյակ թռչուններից կազմված երամը կարող է ծառի ճյուղերին նստած երգել՝ ճնճղուկին բնորոշ ծվծվոցով։
Դաշտային մկնաճուռակ
Դաշտային մկնաճուռակ, ճուռակների ընտանիքի գիշատիչ թռչուն։ Ձմեռող է, քիչ տարածված։
Մոնիկա Լամպերտ
Մոնիկա Լամպերտ (հունգ.՝-Lamperth Mónika, ), փաստաբան, քաղաքական գործիչ, 2002-2007 թվականներին Հունգարիայի ներքին գործերի նախարար։ 2007-2008 թվականներին աշխատել է որպես աշխատանքի և սոցիալական քաղաքականության նախարար։
Իսլամական հեղափոխության պահապանների կորպուս
Զորքեր
Բաղկացած է ցամաքային, ռազմածովային, օդային ուժերից և ժողովրդական աշխարհազորից։ 1988 թվականին ընդհանուր թիվը կազմել է ավելի քան 350 հազար մարդ։
Թերի Հետչեր
Կարիերա
Հետչերը սկսել է իր կարիերան հեռուստատեսությունում երկրորդական դերերով այնպիսի սերիալներով, ինչպիսիք են «Սիրո նավակ», «Գաղտնի գործակալ Մակհայվերը»։ Նա շարունակել է նկարահանվել «Աստղային ճանապարհ. Գալիք սերունդ», «Լոս Անջելեսի օրենքը]]», «Քվանտային թռիչք (հեռուստասերիալ)», «Մյորֆի Բրաուն» սերիալներում, իսկ 1989 թվականին առաջին անգամ նկարահանվել է «Մեծ նկար» ֆիլմում։ Ավելի ուշ կատարելով երկրորդական դերեր՝ նկարահանվել է «Տանգոն և Քեշը», «Օճառի փրփուր» և «Բացեիբաց խոսակցություն» ֆիլմերում։
Թուրքական ավիաուղիների 634 չվերթ
Turkish Airlines-ի 634 չվերթ` Ստամբուլից դեպի Դիարբեքիր ուղղված չվերթը, որն իրականացնող օդանավը վթարի ենթարկվեց 2003 թ. հունվարի 8-ին։
Վթարը
Քաղաքին մոտենալով, օդանավն իջավ մինչեւ 2800 մ բարձրություն։ Երկու օդաչուները նշեցին, որ տեսնում են օդակայանի վազքուղին։ Օդակայանն օժտված չէր վայրէջքի համակարգով ։ Օդանավը թանձր մառախուղի մեջ վազքուղու վրա իջավ արևելաեվրոպական ժամանակով 20:19-ին (18:19 UTC): Գետնին զարկվելով օդանավը բաժանվեց երեք մեծ կտորների, որոնք բռնկվելով տարածվեցին 800 մ2 տարածքի վրա ։ Հետևեց պայթյուն և բռնկվեցին նաև մարմիններից շատերը։
Սոճի դեղին
Նկարագրություն
Կոները մեկական են կամ հավաքված փնջերում՝3-5 հատ, համարյա նստադիր, երկարավուն-ձվաձև, 10-15 սմ երկարությամբ և 5-6 սմ լայնությամբ։
Էստոնական գյուղատնտեսական թանգարան
Էստոնական գյուղատնտեսական թանգարան  (նաև՝ Գյուղատնտեսության էստոնական թանգարան, Eesti Põllumajandusmuuseum), թանգարան, որի խնդիրն է հավաքել, պահպանել, ուսումնասիրել և ցուցադրել Էստոնիայի գյուղատնտեսությանը վերաբերող առարկաներ, ինչպես նաև պահպանել ագրոտեխնիկական գիտելիքներ համապատասխան տեխնոլոգիաների, տնտեսական հարաբերությունների և մշակույթի մասին։ Թանգարանը գտնվում է Յուլենուրմա դաստակերտի տարածքում, Տարտումաա նահանգի Յուլենուրմա գավառում։ Թանգարանն ունի գյուղատնտեսական գործիքների, սարքավորումների և լուսանկարների հարուստ հավաքածու։ Թանգարանը ֆինանսավորվում է Էստոնիայի գյուղատնտեսության նախարարության կողմից ։
Ցուցադրություն
Թանգարանի աշխատակիցներն ու կամավորները հավաքում էին ցուցանմուշներ ֆերմերային տնտեսություններից՝ կենտրոնանալով թերթերի ռեպորտաժների վրա, պետական տնտեսությունների տնօրեններից, օրինակ՝ մահացած միայնակ մարդկանց մասին, որոնց ֆերմայում կարող էին մնալ հետաքրքրաշարժ իրեր։ Ժամանակի ընթացքում թանգարանի անձնակազմի փորձը մեծացավ, ցուցանմուշների հավաքածուն դարձավ ավելի կենտրոնացված և համակարգված։ Առանձնահատուկ ուշադրություն էր դարձվում հացահատիկային մշակաբույսերի մշակման, հավաքման և վերամշակման մեջ օգտագործվող գործիքներին, քանի որ դրանք դարեր շարունակ կենսական դեր են խաղացել էստոնական հողագործության մեջ։ Թանգարանի ցուցահանդեսում հայտնվեցին ձիաքարշով և գոլորշով աշխատող կալսիչներ և տրակտորներ։ Թանգարանի ցուցանմուշներից շատերը վերաբերում էին կտավատի մշակմանը և վերամշակմանը, որը նույնպես կարևոր դեր է խաղացել հանրապետության գյուղատնտեսության մեջ։ Հաճախ այն մեքենաները, որոնք թանգարանին հաջողվում էր ստանալ, վերանորոգման կարիք ունեին։ Հարստանում էր նաև թանգարանի գրադարանը, որտեղ  2000 թվականի կեսերին հաշվառվում էր շուրջ 25 հազար գիրք և շուրջ 10 հազար փաստաթղթեր, ներառյալ քարտեզներ, առք ու վաճառքի փաստաթղթեր, գյուղատնտեսական ցուցահանդեսների պատվոգրեր, մեդալներ և այլն։
Յոախիմ ֆոն Ռիբենտրոպ
Կենսագրություն
Անտոնեսկուն ջախջախեց պուտչիստներին և սկսեց նրանց հետապնդել։ Սակայն այդտեղ խառնվեց ՍԴ՝ քողարկելով «Երկաթե գվարդիայի» ղեկավարությանը և գաղտնի կերպով այն արտասահման հանեց։
Տես նաև
Կատեգորիա:Սպանվածներ Կատեգորիա:Նացիստական Գերմանիայի նախարարներ Կատեգորիա:Մահապատժի ենթարկված քաղաքական գործիչներ Կատեգորիա:Գերմանիայի քաղաքական գործիչներ Կատեգորիա:Գերմանացի ռազմական գործիչներ Կատեգորիա:Գերմանացի դիվանագետներ
Պարարտ բջիջ
Մեծ աֆինություն ունեղող IgE-ш ընկալչի կառուցվածքը, FcεR1
FceR1-ը բարձրաֆինային IgE ընկալիչ է, որը գտվում է պարատ բջիջների մակերեսին։ FceR1-ը տետրամեր է, որը բաղկացած է մեկ ալֆա (α) շղթայից, մեկ բետա (β) շղթայից և երկու նույնական դիսուլֆիդային գամմա (γ) շղթաներից։ IgE-ի համար միացման կայքը ձևավորվում է α շղթայի արտաբջջային հատվածում, որը պարունակում է Ig-ին համանման երկու տիրույթ։ Մեկ տրանսմեմբրանային տիրույթը պարունակում է ասպարտաթթվի մնացորդ, իսկ մյուսը ՝ կարճ ցիտոպլազմային պոչ ։ Ցիտոպլազմատիկ հատվածում β-շղթան պարունակում է մեկ իմունորեցեպտոր՝ թիրոզինայինակտիվացմամբ մոտիվ՝ ITAM։ Յուրաքանչյուր γ շղթա ցիտոպլազմային շրջանում ունի մեկ ITAM: Ընկալիչից ազդանշանային կասկադը սկսվում է այն ժամանակ, երբ β և γ-շղթաների ITAMs-ի թիրոզինային հատվածները ֆոսֆորիլացվում են։ Այս ազդանշանը անհրաժեշտ է պարարտ բջիջների ակտիվացման համար։ 2-րդ տիպի օգնական T բջիջները (Th2) և բջիջների շատ այլ տեսակներ զուրկ են β շղթայից, ուստի ազդանշանների փոխանցումը միջնորդվում է միայն γ շղթայով ։
Գերզգայունության հիվանդություն
Մաշկի և լորձաթաղանթների գերզգայունության ռեակցիաների մեծ մասը խթաված են պարարտ բջիջներով։ Իրենք կենտրոնական դեր ունեն ասթմայի, էկզեմայի, ալերգիկ ռինիտների, ալերգիկ շաղքապենաբորբերի և քոսի զարգացման մեջ։ Հակահիստամինային դեղերով բուժման ժամանակ արգելակվում է հիստամինի ազդեցությունը նյարդային վերջավորությունների վա։ Կրոմոգլիկատների հիմքով դեղերը (նատրիումի կրոմոգլիկատ, նեդոկրոմիլ) պաշարում են կալցիումական անցուղիները, որոնք անհրաժեշտ են պապարտ բջիջների ապահատիկավորման համար։ Ինչի արդյունքում կայունացնում են իրենց և կանխում հիստամինի ձերբազատումը։ Լեյկոտրիենների անտագոնիստները (մոնտելուկաստ, զաֆիրլուկաստ) պաշաչում են լեյկոտրիենների ազդեցությունը և գնալով ավելի հաճախ են օգևտագորվծում գերզգայունության ռեակցնաիների բուժման ժամանակ ։
Կասկածյալը (ֆիլմ, 2013)
Ծանոթագրություններ
Կատեգորիա:Կորեերեն ֆիլմեր Կատեգորիա:2013 ֆիլմեր
Դալմայի ջրանցք
Դալմայի ջրանցք, ջրանցք Երևանում, սկիզբ է առնում Հրազդան գետի աջ ափից, անցնում ժայռափոր թունելով և դուրս գալիս Դալմայի այգիները։ Երկարությունը՝ 6,5 կմ ։
Լուսինա Հագման
Կյանք և կարիերա
Հիմնդարել է նաև «Մարթա կազմակերպությունը», աշխատել է որպես առաջին նախագահ Ֆինն ֆեմինիստների լիգայում և ակտիվորեն մասնակցում էր խաղաղության կողմնակիցների շարժմանը ։ Նաև գրել է Ֆրեդրիկա Բրեմերի կենսագրությունը ։
Քաջիկ Հարությունյան
Կենսագրություն
Ծնվել է 1948 թվականի մարտակերտի շրջանի Քոլատակ գյուղում, ուսուցչի ընտանիքում։ Վեց տարեկանից հաճախել է տեղի 7-ամյա դպրոցի առաջին դասարանը։ 5-րդ դասարանից տեղափոխվել է Շուշի քաղաք և սովորել թիվ 2 գիշերօթիկ դպրոցում։ 1962 թվականից ավարտել է 8-րդ դասարանը և ընդունվել Ստեփանակերտի գյուղտնտեսական տեխնիկումի մեխանիզացիայի բաժինը։
1988 թվականին Արցախյան շարժման նախաշեմին ստեղծել է պոեզիայի թատրոն՝ ժողովրդական դերասան Զինվոր Գևորգյանի և վաստակավոր դերասան Սամվել Բաղինյանի հետ, և շրջել Ղարաբաղի և Հայաստանի մեծ ու փոքր գրեթե բոլոր գյուղերով ու քաղաքներով, դրանով նպաստել երիտասարդների հայրենասիրական ոգու բարձրացմանը։
Նյոկի
Ֆրանսիա
Նյոկի անունը Ֆրանսիայում օգտագործվում է նյոկի ա լա պարիզիանա տաք ուտեստի համար, որը պատրաստվում է եփովի խմորից և մատուցվում բեշամել սոուսով։ Նիսում ուտեստը կոչվում է նյոկի դե տանտիֆլա ա լա նիսարդա։ Այն պատրաստվում է կարտոֆիլով և ցորենի ալյուրով ։
Պալ Մոլնար
Պալ Մոլնար (հունգարերեն՝ Molnár Pál, ), հունգար ժուռնալիստ, արվեստների ասպարեզի մրցանակների հիմնադիր
Կենսագրություն
1978 թվականից նա Հունգարիայի ժուռնալիստների միության անդամ է, 1992-ից՝ Սբ. Գևորգի ասպետների ընկերակցության անդամ : Հիմնադիր անդամն է Բարոշ Գաբորի անվան տնտեսական աջակցության ընկերության ։
Զաքարիա Գ Սեֆեդինյան
Զաքարիա Գ Սեֆեդինյան, հայ հոգևորական գործիչ, Աղթամարի կաթողիկոս (1434-1464)։ Մելիք Ստեփանոսի որդին, Դավիթ Գ կաթողիկոսի եղբորորդին, Հայոց վերջին արքա Սմբատ Արծրունու հորեղբայրը, Սեֆեդինյանների իշխանական տոհմից։
Յուրի Իշխանյան
Կենսագրություն
Մահացել է 1998 թվականի մարտի 14-ին Ստեփանակերտում։ Հետմահու պարգևատրվել է Արցախի Հանրապետության «Մարտական խաչ» 1-ին աստիճանի շքանշանով։ Ամուսնացած էր, ունի երեք երեխա։ Թաղված է Ստեփանակերտի քաղաքային գերեզմանատանը։
Սեն Բլեզ
Սեն Բլեզ (Saint-Blaise), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Վալբոն կանտոնում ։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Տնտեսություն
2010 կոմունայում հաշվառված են եղել 349 հարկատու տնային տնտեսություններ, որտեղ ապրում էր 964.0 մարդ։ 22 հարկատուին բաժին ընկնող շահույթը կազմել է 727 եվրո ։
Գալատեա (արբանյակ)
Գալատեա (Γαλάτεια), նույնպես հայտնի է որպես Նեպտուն VI, Նեպտուն մոլորակից հեռավորությամբ չորրորդ ներքին բնական արբանյակն է։ Արբանյակը անվանվել է Հունական դիցաբանության ներեուհիներից մեկի, Գալատեայի անունով։
Դաշտաքար (լեռնագագաթ)
Դաշտաքար, լեռնագագաթ Հայաստանի Արագածոտնի և Արմավիրի մարզերի սահմանագլխին, Արագած լեռնազանգվածի հարավարևմտյան ստորոտին, Արշալույս գյուղից 5,5 կմ հյուսիս-արևմուտք։ Տեղադրման կոորդինատներ 40.19429°N, 44.14911°W։ Բարձրություն 1064 մ Հրաբխային ծագում ունեցող կոնաձև բարձրությունն է
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Արագածոտնի մարզի լեռներ Կատեգորիա:Արմավիրի մարզի լեռներ
Լասկանո (Ուրուգվայ)
Բնակչություն
2011 թվականի մարդահամարի տվյալներով Լասկանոյում ապրում էր 7.645 մարդ ։
Նիկոլայ Բուրանով
Կենսագրություն
1937-1939 թվականներին սովորել է Սվերդլովսկի գեղարվեստի դպրոցում։ Երրորդ կուրսից հետո զորակոչվել է Կարմիր բանակ, որտեղ ծառայել է մինչև Հայրենական մեծ պատերազմի ավարտը ։
Խնձորենի արևելյան
Տարածվածություն
Հանդիպում է Հայաստանի բոլոր մարզերում։ Աճում է ստորին և միջին, երբեմն նաև վերին լեռնային գոտիների հովտային անտառներում, այգիներում և պուրակներում ։
Տիտո Ջեքսոն
Մենահամերգ և այլ նախագծեր
2003 թվականին Ջեքսոնը սկսել է մենակատարի կարիերան՝ իր նվագախմբի հետ հանդես գալով տարբեր ակումբներում որպես բլյուզ երաժիշտ։ 2007 թվականին Մեծ Բրիտանիայում Ջեքսոնը որպես ժյուրիի անդամ երկու եթերաշրջան մասնակցել է BBC-ի հանրահայտ երգեցողության մրցույթին։
Թանգարան բաց երկնքի տակ (Նիդերլանդներ)
Արտաքին հղումներ
Կատեգորիա:Նիդերլանդների թանգարաններ Կատեգորիա:Թանգարաններ բաց երկնքի տակ Կատեգորիա:1912 հիմնադրված թանգարաններ
Սուրբ հոգու եկեղեցի (Բաթում)
Սուրբ հոգու եկեղեցին կառուցվել է 1990-ական թվականների վերջին՝ վրացի ճարտարագետներ Օլեգ Պատարիձեի և Գեորգի Բագոշվիլիի նախագծով։ 2000 թվականին օծվել է առաքելական վարչակազմի եպիսկոպոս Ջուզեպպե Պազոտտոյի կողմից ։
Իրկուտսկի պետական համալսարան
Պատմություն
2008 թվականի նոյեմբերի 25-ից 30-ը Իրկուտսկի պետական համալսարանում անցկացվեցին համալսարանի 90-ամյակին նվիրված միջոցառումներ։
Airbus A350 XWB
A350-ը արտադրողի կողմից դասվում է որպես ամենաանաղմուկը, նախորդ սերնդի ինքնաթիռների համեմատ։ Ձայնային աղմուկը 40%-ով ավելի քիչ է, իսկ CO₂ արտանետումներ պակասել է 25%–ով։ A350-ը Airbus-ի առաջին ինքնաթիռն է, որում ֆյուզելյաժն ու թևը հիմնականում պատրաստված են Ածխապլաստիկից ։ A350-ը առաջին թռիչքը կատարել է 2013 թվականի հունիսի 14-ին, իսկ առաջին տեսակի վկայականը տրվել է 2014 թվականի սեպտեմբերի 30-ին։
Ստեղծման պատմություն
Հայտարարելով Բոինգ 787 Dreamliner նախագծի մասին՝ Boeing կորպորացիան հայտարարեց, որ այդ ինքնաթիռի շահագործման ավելի ցածր արժեքը լուրջ հարված կհասցնի Airbus A330-ի դիրքին։ Սկզբում Airbus-ը թերահավատորեն էր վերաբերվում հայտարարությանը` նշելով, որ 787-ը միայն արձագանք է A330-ին, և իր հերթին որևէ պատասխան քայլ ձեռնարկելու անհրաժեշտություն չի տեսնում։
A350 XWB
Ի պատասխան ավիաընկերությունների ցանկության՝ 2006 թվականի կեսերին Airbus-ը զգալիորեն վերանայեց Airbus A350-ի հայեցակարգը։ Փոփոխված և զգալիորեն վերանախագծված նախագիծը ստացել է XWB - eXtra Wide Body հապավումը(լրացուցիչ երկարացված ֆյուզելաժ)։ Օդանավի նոր տարբերակը օդային փոխադրումների շուկայում մրցում է Boeing 777 ինքնաթիռի, ինչպես նաև Boeing 787 ինքնաթիռի որոշ մոդելների հետ։
Կառուցվածք
A350–ի կառուցվածքում լայնորեն օգտագործված է վերջին տեսակի նյութեր. ինքնաթիռի քաշի 52%-ը կոմպոզիտային նյութեր են, 20% - ալյումին, 14% - տիտան, 7 % - պողպատ, 7% - այլ նյութեր (համեմատության համար նշենք, որ նրա մրցակից Boeing 787-ը բաղկացած է 50% կոմպոզիտներից, 20% ալյումինից, 15% տիտանից, 10% պողպատից և 5% այլ նյութերից)։ Airbus-ն ակնկալում է, որ օդանավը կունենա 10%-ով ցածր գործառնական արժեք և 14%-ով ավելի քիչ քաշ մեկ ուղևորի համար, քան մրցակիցը։
Շարժիչ
Hamilton Sundstrand ինքնաթիռի վթարային տուրբինը կարող է անհրաժեշտության դեպքում ապահովել 100 կՎԱ հզորություն (համեմատելի է A380-ի 150 կՎԱ-ի հետ)։
Պատվերներ և Առաքումներ
2020 թվականի հունվարի դրությամբ Airbus-ը ստացել է 913 A350 XWB-ի պատվերներ 50 ավիաընկերություններից ։
Ֆրեդերիկ Բեյլի Դենտ
Ֆրեդերիկ Բեյլի Դենտ (անգ. Frederick Baily Dent; ), ամերիկացի պետական գործիչ, ԱՄՆ առևտրի նախարար (1973-1975 թվականներին) և ԱՄՆ առևտրի ներկայացուցիչ (1975-1977 թվականներին)։
Ամբոնի երկրաշարժ (2019)
Արձագանք
Ինդոնեզիայի նախագահ Ջոկո Վիդոդոն ցավակցությունն է հայտնել և հայտարարել, որ պետությունը տուժածներին կվճարի բժշկական ծախսերը ։ Ինդոնեզիական ազգային խորհրդը տարերային աղետի դեմ պայքարի համար տրամադրեց 1 մլրդ․ ռուփի (մոտ 70 000 ԱՄՆ դոլար) անհապաղ ֆինանսավորման համար, և 515 մլն․ ռուփի՝ նյութատեխնիկական ապահովման համար ։ Սոցիալական գործերի նախարարությունը հատկացրեց 1․1 մլրդ․ ռուփի ։
Մարիա Պետրու
Անձնական կյանք
Ամուսնացել է աստղագետ Ֆիլ Պալմերի հետ, ունեցել են մեկ որդի։ Հետագայում բաժանվել են ։ Մահացել է 2012 թվականի հոկտեմբերին քաղցկեղից ։
Լուկա Կայոլի
Լուկա Կայոլի (Luca Caioli, ), իտալացի սպորտային լրագրող, գրող, որն առավել հայտնի է դարձել հանրահայտ ֆուտբոլիստների վերաբերյալ իր կենսագրականներով։ Newmag հրատարակչությունը հայերեն է թարգմանել և հրատարակել Կայոլիի «Մեսսի. լեգենդ դարձած տղայի պատմությունը», «Նեյմար. «Պարի Սեն Ժերմենի» բրազիլացի գերաստղի անկասելի վերելքը» և «Ռոնալդու. կատարելության մոլուցք» գրքերը ։
Կենսագրություն
Կայոլին ֆուտբոլիստների մասին կենսագրական գրքերի հեղինակ է, որոնք մեծամասնությունը Լա Լիգայում հանդես են եկել 2000-ական և 2010-ական թվականներին։ Այդ ֆուտբոլիստների թվում են Լիոնել Մեսսին, Ռոնալդինյոն, Զինեդին Զիդանը, Կրիշտիանու Ռոնալդուն, Նեյմարը, Ֆերնանդո Տոռեսը, Լուիս Սուարեսը, Կարիմ Բենզեման, Մարիո Բալոտելլին, Անտուան Գրիզմանը, մարզիչներ Վիսենտե դել Բոսկեն և Ռոբերտո Մանչինին։ Կայոլին նաև հեծանվորդ Լենս Արմսթրոնգի մասին պատմող «Լենս Արմսթրոնգի երկակի մարտահրավերը» գրքի հեղինակն է։ Կայոլիի գրքերը ունեն առևտրային հաջողություն և թարգմանվել են տարբեր լեզուներով, այդ թվում նաև հայերեն։ Newmag հրատարակչությունը հայերեն է թարգմանել և հրատարակել Կայոլիի «Մեսսի. լեգենդ դարձած տղայի պատմությունը», «Նեյմար. «Պարի Սեն Ժերմենի» բրազիլացի գերաստղի անկասելի վերելքը» և «Ռոնալդու. կատարելության մոլուցք» գրքերը։
Տրոֆյե
Ավանդական տրոֆյեները պատրաստվում են ձեռքով ցորենի պինդ սորտերից, ջրից և աղից, առանց ձվի։ Սակայն, մեր ժամանակներում գերակշռում է արդյունաբերական արտադրությունը։ Գոյություն ունի նաև տրոֆյենների տեսակ, որը կոչվում է trofie bastarde, և այն պատրաստվում է շագանակի ալյուրից։
Որպես կանոն, տրոֆյեները մատուցվում են պեստո սոուսով։ Երբեմն նրանք պատրաստվում են լոբիով և կարտոֆիլով։ Տրանիում առավել հայտնի են խեցգետնով տրոֆյեները ։
Մոհամմեդ բեկ
Ընտանիք
Մոհամմեդ բեկը ունեցել է Ամին բեկ անունով որդի, ով հետագայում եղել է Սպահանի գլխավոր հարկահավաք։ Մոհամմեդի երկու եղբայրները Ուղան բեկը և Հուսեյն բեկը երկուսն էլ եղել են Բանդեր Աբբասի նավահանգստի կառավարիչ։ Նրանց հորեղբայր Շամշիր բեկը նույնպես եղել է պետական պաշտոնյա։ Հորեղբոր զբաղեցրած պաշտոնը հետագայում ստանձնել է Մոհամմեդի արմիկ Իսա Խան բեկը։ Երբ Մոհամմեդը Բեկը նշանակվել է պալատական կառավարչի օգնական, հարկահավաք է նշանակվել նրա եղբայր Հուսեյն բեկը։ Ավելին, երբ Մուհամմեդը նշանակվել է գլխավոր վեզիր, նա իր Հուսեյն եղբորը նշանակել է պալատի գլխավոր դերձակ։
Նարգիլե
Նարգիլեի ծուխը պարունակում է մի շարք թունավոր նյութեր, որոնք առաջացնում են թոքի քաղցկեղ, սրտային և այլ հիվանդություններ։ Մեկ անգամ նարգիլե ծխողները մեկ անգամ ծխելիս մոտավորապես 100 անգամ ավելի շատ ծուխ են ներշնչում, քան սովորական ծխախոտ ծխելիս։ Չնայած որ նարգիլեի ծուխը ավելի քիչ նիկոտին է պարունակում, այն նույնպես կարող է առաջացնել կախվածություն ։
Մեյսարի
Մեյսարի (Meysəri), գյուղ ներկայիս Ադրբեջանական Հանրապետության Շամախիի շրջանում։
Ջոն Ուիլյամս (երգահան)
Կենսագրություն
1954 թվականին ծառայությունն ավարտելուց հետո Ուլյամսը վերադարձել է Նյու-Յորք, և ընդունվել Ջուլյարդի դպրոցը` դաշնամուրի դասարան, որտեղ դասավանդում էր Ռոզինա Լեվինան։ Այդ տարիներին Ուիլյամսը որպես ջազային դաշնակահար աշխատում էր Նյու Յորքի շատ ակումբներում, որտեղ հանդես էր գալիս երգահան Հենտրի Մանչինի հետ։
Կոկիմբո
Պատմություն
Հայտնի է, որ այս նավահանգիստը զբաղեցնող հողերի առաջին սեփականատերը եղել է Իզաբել Բեատրիս Կոլյան։ Սակայն ավելի ուշ Լա Սերենայի մունիցիպալիտետի գրագիր Բեռնարդո Ալվարես Դե Տոբարը դիմել է թագավորական դատարանին՝ Դոնյա Իզաբելի հետ ամուսնական կապի հիման վրա իրեն այդ հողերի տիրապետման իրավունք տալու խնդրանքով։ Մի քանի տարի անց հողերն անցել են Ագուստին Ալվարես Դե Տոբարի տիրապետության տակ, որը 1670 թվականին հողերի մի մասը վաճառել է Խուան Ալվարես ի Ալենդեին։ Իսկ նա իր հերթին 1710 թվականին հողերի մի մասը վաճառել է վանքին։
Աշխարհագրական դիրք
Քաղաքը գտնվում է Խաղաղ օվկիանոսի համանուն ծովախորշի ափին՝ նահանգի վարչական կենտրոն Լա Սերենա քաղաքից 12 կմ դեպի հարավ-արևմուտք։
Ռեքվիեմ երազանքի համար (ֆիլմ)
Սյուժե
Բրայթոն Բիչում ապրում է վաղուց այրիացած մի կին՝ Սառա Գոլդֆարբը։ Նրա ամենասիրելի զբաղմունքը հեռուստացույց դիտելն է։ Նա շարունակ դիտում է հեռուստացույց, մասնավորապես Թեփփի Թիբոնսի գովազդային հոլովակները։ Մի օր նա զանգ է ստանում. Նրան հրավիրում են մասնակցելու իր ամենասիրելի հոլովակին։ Կինը այնքան է ոգևորվում, այնքան է ուրախանում։ Չէ՞ որ իրականանում է իր երազանքը՝ հայտնվել մեծ էկրանին։ Նա սկսում է պատրաստվել։ Երբ ձեռքն է ընկնում որդու՝ Հարիի ավարտական երեկոյի նկարը, նա տեսնում է, թե որքան երիտասարդ ու խնամված էր այդ տարիներին։ Եվ որոշում է ջանք չխնայել՝ երիտասարդ Սառայի ողջ գրավչությունն ու հմայքը փոքր-ինչ վերականգնելու համար։ Նա ներկում է մազերը։ Որպեսզի կարողանա նորից կրել այն կարմիր զգեստը, որը կրում էր որդու ավարտական երեկոյի լուսանկարում, նա անցնում է դիետայի։ Իր նպատակին ավելի շուտ հասնելու համար նա ընդունում է իր ընկերուհու խորհուրդը և ընդունում մի շարք նիհարեցնող դեղեր ողջ օրը, իսկ գիշերն էլ հանգստացնող հաբեր է խմում։ Որդին՝ Հարրին, զգուշացնում է Սառային այդ դեղերից կախվածության և առողջության հնարավոր վնասման մասին, բայց Սառան կտրուկ մերժում է որդուն և ասում, որ իր երազանքն իրականանում է. մեծ էկրանին հայտնվելու հնարավորությունը իրեն ապրելու նոր իմաստ է տվել։ Օրեցօր նա ավելի է շատացնում դեղերի ընդունման չափաբաժինը՝ 2-ից 3, 3-ից՝ 4…. Արդյունքում Սառայի մոտ սկսվում են հալյուցինացիաներ։ Սրանց մասին Սառան պատմում է իր բժշկին։ Վերջինս նոր դեղահաբեր է նշանակում։ Սակայն Սառայի տեսիլքներն ու հալյուցինացիաները ավելի ուժեղ ու նյարդային են դառնում, նա աստիճանաբար կորցնում է կապը իրականության հետ։ Սառայի վիճակը գնալով ավելի է վատթարանում։ Նրա երևակայությունը իրեն տանում է դեպի իր սիրելի շոու, նա պատկերացնում է իրեն՝ հսկայական լսարանի առջև կանգնած։ Այս ողջ ընթացքում նա անհամբեր սպասում է իր սիրելի հեռուստաշոուից նամակի, որով պիտի նրան հայտնեին նկարահանման օրը։ Բայց նամակը չկար…
Հարրիի կերպարը
Հարրին Սառայի որդին է։ Նա վարում է արկածային ու խենթ կյանք իր ընկերուհու՝ Մերիոն Սիլվերի և լավագույն ընկերոջ՝ Թայրոն Լավի հետ։ Այս երեքը ներգրավված են թմրանյութի բիզնեսի մեջ։ Թայրոնը որոշում է օգնել իր ընկերներին և առաջարկում մուտք գործել թմրանյութի ապօրինի առք ու վաճառքի մեջ։ Գործարքը հաջող իրականացնելու դեպքում նրանց մեծ գումար էր սպասում։ Այս գումարի հետ ընկերներից յուրաքանչյուրը իր մի երազանքն էր կապում. Հարրին և Մերիոնը ուզում էին բացել իրենց սեփական հագուստի մոդելավորման խանութը և փախչել Մերիոնի ճնշող ու խիստ ծնողներից, Թայրոնը ուզում էր իր ընտանիքի՝ ցածր եկամուտ բերող շրջապատից, պատվել իր հանգուցյալ մոր հիշատակը և ամուր բիզնես հիմնել։ Սակայն շուտով Թայրոնը ձերբակալվում է՝ բռնվելով թմրավաճառքի պահին։ Հարրին վատնում է իրենց ողջ փողերը` ընկերոջը գրավի դիմաց ազատելու համար։
Դատմելիք (լեռ)
Դատմելիք, լեռ Հայաստանի Սյունիքի մարզում, Սյունիքի բարձրավանդակում, Վաղատուր գետի ձախափնյակում, Վաղատուր գյուղից 0,5 կմ հյուսիս-արևմուտք։ Բարձրություն 1834 մ ։
Ներոնի կամուրջ
Պատմություն
Փաստացի ապացույց չկա այն մասին, որ Ներոնն է իսկապես կառուցել այս կամուրջը ։ Հնարավոր է, որ այն «Ներոնի կամուրջ» է կոչվում այն պատճառով, որ միջնադարում Տիբերի այդ հատվածն անվանվում էին Ներոնի դաշտեր։ Այդ ժամանակահատվածի Հռոմի բնակիչները, առանց իմանալու քանդված շինության ծագումը, կոչել են դա տարածքի անունով ։ Ինչպիսին էլ լինի կամրջի ծագումը՝ կամուրջը Ներոնին հնարավորություն է տալիս ավելի հեշտությամբ հասնել իր մոր՝ Ագրիպինայի այգիներ, որոնք գտնվում էին գետի աջ ափին ։
Վլադիմիր Խաչատրյան
Բորիս Եփրեմի Խաչատուրով (ապրիլի 12, 1944, Բաքու - հունվարի 19, 2000, Քոչբեկ գյուղի մոտ (ՀՀ Վայոց ձորի մարզում)), օդաչու-հրամանատար։ ՀՀ բանակի գնդապետ (1988)։ Ավարտել է Սիզրանի (Սամարայի մարզ, Ռուսաստան) ռազմաօդային բարձրագույն ուսումնարանը (1966)։ Ծառայել է ԽՍՀՄ ԶՈՒ ավիացիայի զորամասերում։ 1992 թվականից ծառայել է ՀՀ բանակի ռազմաօդային ուժերում։ 1992-1994 թվականներին կամավոր մասնակցել է ՀՀ սահմանների և Արցախի ինքնապաշտպանությանը։ 1992 թվականի հունիսի 26-ին Կուբաթլուի շրջանի Ջիջիմլի գյուղի մոտ ուղղաթիռով վայրէջք է կատարել և փրկել խփված երկու ուղղաթիռների շրջապատման մեջ հայտնված անձնակազմերին։ Տասնվեց տեղից վնասված ուղղաթիռով կարողացել է բարեհաջող վայրէջք կատարել Գորիսի օդանավակայանում։ Զոհվել է հերթական մարտական առաջադրանքը կատարելիս՝ ուղղաթիռի վթարից։
Դու իմ միակն ես
Սյուժե
«Աստորիա» չհասած՝ Եվգենին մեքենայի պատուհանից տեսնում է իր կնոջը, որը հարբած վիճակում պարում է զբոսանավի վրա։ Նա խնդրում է կանգնեցնել մեքենան և ասում է Անյային, որ պետք է Նատաշային տուն տանի։ Անյան դժկամորեն համաձայնում է, բայց ասում է, որ նրան կսպասի հյուրանոցում, և եթե նա չգա, ինքն առավոտյան ժամը 6-ին կգնա նրա հետևից, և իրենք կմեկնեն օդանավակայան։ Նրա ցուցումով Անյայի թիկնապահները Եվգենիին օգնում են տուն տանել հարբած կնոջը։
«Աստորիա» հյուրանոցի մոտ իջնելով տաքսիից՝ Եվգենին ականատես է լինում հետևյալ տեսարանին. դռնապանը (նախկին սովետական սպա) դիմավորում է Վովա անունով համասեռամոլին, որը հագել է կանացի հագուստ։ Վերջինս վիրավորում և նվաստացնում է դռնապանին, ապա ուշադրություն է դարձնում Եվգենիին, համակրանք է ցուցաբերում նրա նկատմամբ և դոլար է առաջարկում։ Եվգենին չի արձագանքում՝ հիշելով այն պահը, երբ Անյան դոլարով իր համար կոստյում էր գնել, լուռ շրջվում է և արագ գնում տուն։
Ֆիլմի մասին
Սցենարը գրվել է Օլեգ Դանիլովի «Մենք գնում ենք դիտելու Չապաևին» (Ես չեմ ուզում գնալ Ամերիկա, «Мы идём смотреть „Чапаева“» (Не хочу ехать в Америку) պիեսի հիման վրա։
Վարենա
Վարենա (Varėna, Orany), քաղաք Լիտվիայի հարավում, վարչական կենտրոնը գտնվում է Վարենսկիի շրջանում։
Նոյեմբերի 30
Նոյեմբերի 30, տարվա 334-րդ (նահանջ տարիներին՝ 335-րդ) օրն է։
Անտոն Օրեխ
Անտոն Օրեխ (Антон Орехъ, իսկական անունը` Անդրեյ Կրավչենկո, ), ռուս լրագրող, հայտնի է «Эхо Москвы» և «Детское радио» ռադիոկայաններում իր կատարած աշխատանքներով։
Մասանց վանք
Վանական հուշարձանախումբը, որը բաղկացած էր երկու միմյանցից փոքր-ինչ հեռու, առանձին խմբերից ներկայումս գտնվում է հիմնավեր վիճակում։ Այն վերջին տարիներին պայթեցվել է, իսկ սրբատաշ գրեթե բոլոր քարերը տեղափոխվել են գյուղ այլ շենքեր կառուցելու նպատակով։ Ամենացավալին այն է, որ այդ բարբարոսությանը զոհ են գնացել նաև տեղում եկեղեցիների որմերին փորագրված 17-19-րդ դարերին վերաբերող բազմաթիվ արձանագրություններ ։
Մարտա Ստեպանովնա Չումալո
Մարտա Ստեպանովնա Չումալո (Марта Чумало, ), ուկրաինացի ֆեմինիստ, իրավապաշտպան, գենդերային փորձագետ և հոգեբան։ «Կանանց հեռանկարներ»-ի համահիմնադիր և փոխնախագահ, Ուլոֆ Պալմեի մրցանակի դափնեկիր (2023)։
Կենսագրություն
2020 թվականին Նիդերլանդների դեսպանատան կողմից «մարդու իրավունքների համար պայքարում ակնառու ձեռքբերումների համար» ստացել է Human Rights Tulip մրցանակը ։
Ալպիական վարդ (հյուրանոց)
Պատմություն
1880-ական թվականներին, երբ շենքը պատկանում էր իշխանուհի Օ. Ա. Տուրկեստանովա-Արգամակովայինին, սեփականությունը բաժանվել է 2 մասի ։ 1901-1902 թվականներին սեփականության ձախ կողմի պահպանված պատերի կողքին կառուցվել է նոր քառահարկ «Ալպիական վարդ» հյուրանոցը՝ ճարտարապետ Անատոլի Օստրոգրադսկու նախագծով (այժմ՝ տուն 4, շենք 1)։ 1911-1912 թթ. կառույցի աջ մասի հենքի վրա ինժեներ Պավել Պավլովիչ Վիսնևսկու նախագծով և Ալեքսանդր Ալեքսանդրովիչ Վեսնինի մասնակցությամբ կառուցվել է «Ալպիական վարդ» ռեստորանը (այժմ՝ տուն 4, շենք 2) ։
Ճարտարապետություն
«Ալպիական վարդ» ռեստորանը դասվում է վաղ մոդեռնիստական ​​կառույցների թվին։ Քառահարկ շենքի ճակտոնը պատված է ուղղահայաց որմնասյուներով և երեսապատված է բաց մոխրագույն կերամիկական սալիկներով։ Առաջին հարկում մեծ պատուհաններ են, որոնք նախատեսված են խանութների ցուցափեղկերի համար։ Երկրորդից չորրորդ հարկի պատուհանները երկմասանի են։ Պատուհանագոգերը և իմպոստները զարդարված են ծեփածո համաձուլվածքներով։ Ֆասադայի ծեփածո ձևավորումը համապատասխանում է հյուրանոցի անվանը և արտացոլում է ալպիական գույների բազմազանությունը. չորրորդ հարկի պատուհանների միջև կակաչներ և հիրիկներ են, երկրորդ և երրորդ հարկերի միջև ներդաշնակ կակաչներ, անցման կամարի տակ ծաղկաշղթայով պատանի է։ Առավել հատկանշական է երրորդ և չորրորդ հարկերի միջև ծեփածո ֆրիզը, որտեղ պատկերված է նայադների լոգանքը ։ Պահպանվել են պատշգամբների և տանիքների թուջե բնօրինակ ցանկապատերը։
Ռոբերտ Բյորս
Կենսագրություն
Ծնվել է 1909 թվականի հուլիսի 4-ին, ԱՄՆ-ի Չիկագո քաղաքում ։ 1928 թվականից սկսել է աշխատել Warner Bros ընկերությունում՝ հատուկ էֆեկտների լաբորոտորիայում, սկզբից օպերատորի օգնական, իսկ 1938 թվականից` հատուկ էֆեկտների մասնագետ ։ Որպես կինոօպերատոր առաջնելույթ է ունեցել «Բլյուզ նվագելով» (1944) կարճամետրաժ ֆիլմի նկարահանումներին։ Հայտնի է կինոռեժիսոր Ալֆրեդ Հիչքոքի հետ համագործակցությամբ, որի հետ նրանք 1951-1964-ական թվականներին նկարահանել են 12 ֆիլմ ։
Ինչպես նաև աշխատել է Ֆրենկ Կապրայի, «Մայքլ Կյորտիսոն»ի, ՋոնՀյուսթոնի և այլ ճանաչված ռեժիսորների հետ։ Ամերիկայի կինոօպերատորների հասարակության անդամ էր ։
Մեգան Դյուամել
2012-2013 մրցաշրջան
Նրանք այնուհետև հաղթեցին ազգային երկրորդ տիտղոսը ՝ համառ մարտում առաջ անցնելով իրենց մրցակիցներ Կիրստեն Մուր-Տաուերսից և Դիլան Մոսկովիչից։ 2013 թվականի փետրվարին զույգը ձեռք բերեց միջազգային մակարդակով իր առաջին մեծ հաղթանակը։ Դյուամել/Ռեդֆորդ զույգը դարձավ Չորս մայրցամաքների առաջնության հաղթող։ Նորից, ինչպես և Կանադայի առաջնությունում, գլխավոր հակառակորդն էր Մուր-Տաուերս/Մոսկովիչ զույգը։ Կարճ ծրագրում Մեգանը և Էրիկը հավաքեցին 70,44 միավոր, այդպիսով՝ ամբողջ կարիերայի ընթացքում առաջին անգամ նրանց հաջողվեց հատել 70 միավորի սահմանը։ Կիրստենը և Դիլանը հետ մնացին 4,11 միավորով ։ Ազատ ծրագրում ամեն ինչ չէ, որ հարթ ընթացավ։ Չնայած նրանք ցույց տվեցին նոր լավագույն արդյունք (128,74 միավոր), ազատ ծրագրում հաղթեց Մուր-Տաուերս/Մոսկովիչ զույգը։ Բայց կարճ ծրագրից հետո պահեստային միավորները բավականացրեց, որ Դյուամել/Ռեդֆորդ զույգը դառնա Չորս մայրցամաքների առաջնության հաղթողներ։ Նրանք 12 տարվա ընթացքում կանադացի առաջին զույգն էին, որ ունեցան այդպիսի նվաճում ։
2013-2014 մրցաշրջան։ Սոչիի Օլիմպիադա
Օլիմպիական խաղերում զույգը ելույթ ունեցավ թիմային մրցաշարում (կարճ ծրագիր)։ Նրանք զբաղեցրին երկրորդ տեղը՝ զիջելով միայն Տատյանա Վոլոսոժարին և [[Մաքսիմ Տրանկով]ին ։ Ազատ ծրագրում նրանց փոխարինեց Մուր-Տաուերս/Մոսկովիչ զույգը ։ Թիմային մրցաշարի արդյունքներով Կանադայի թիմն զբաղեցրեց երկրորդ տեղը, Մեգանը և Էրիկը դարձան Օլիմպիական խաղերի արծաթե մեդալակիրներ։ Անհատական մրցաշարում զույգը հաջողություն չունեցավ և զբաղեցրեց միայն յոթերորդ տեղը՝ առանց մեդալի որևէ հույս ունենալու ։ Սոչիում կայացած Ձմեռային Օլիմպիական խաղերի ժամանակ Դյուամելը և Ռեդֆորդը դարձան պատմության մեջ առաջին զույգը, որն Օլիմպիական խաղերում ամբողջովին ճիշտ կատարեց եռակի լուտց ցատկը։
Աշխարհի առաջնության ժամանակ Մեգանը և Էրիկը մասամբ վերականգնվել էին և երկրորդ տարին անընդմեջ դարձան բրոնզե մեդալակիր։ Ե՛վ կարճ, և՛ ազատ ծրագրերում նրանք սահմանեցին անձնական նոր ռեկորդներ։ Ընդհանուր միավորներով նույնպես սահմանեցին անձնական ռեկորդ, կանադացի զույգն առաջին անգամ հատեց 210 միավորի սահմանը ։
2014-2015: Հաղթական մրցաշրջան
2015 թվականի հունվարին գեղասահորդները չորրորդ անգամ դարձան ազգային չեմպիոններ ։ Փետրվարին Սեուլում անցկացված Չորս մայրցամաքների առաջնությունում ելույթ ունեցան հաջողությումբ և կրկին դարձան (երկու տարի անց) չեմպիոններ ։ Մեկուկես ամիս անց Շանհայում առաջին անգամ դարձան աշխարհի չեմպիոններ՝ միաժամանակ բարելավելով իրենց միավորային ձեռքբերումները ։ Մեգանը և Էրիկը աշխարհի առաջին չեմպիոններն էին Կանադայից վերջին 14 տարվա ընթացքում։ Ապրիլի կեսերին Ճապոնիայում կայացած աշխարհի թիմային առաջնությունում զույգը երկու տեսակի ծրագրերում էր հաջող ելույթ ունեցավ ։
Ծրագրեր
(Է. Ռեդֆորդի հետ)
(Կ. Բանտինոյի հետ)
Քյոսեմ սուլթան
Մուստաֆա I-ի և Օսման II-ի կառավարման տարիներին
Մուստաֆայի գահակալումից հետո Քյոսեմ սուլթանն ուղարկվեց Հին պալատ, ուր ավանդաբար ուղարկում էին մահացած սուլթանների բոլոր հարճերին ու դուստրերին։ Մուստաֆան սուլթան եղավ ընդամենը երեք ամիս, 1618 թվականի փետրվարի 26-ին նա գահընկեց արվեց, թեև չսպանվեց։ Սուլթան դարձավ Ահմեդի 14-ամյա որդին՝ Օսմանը։ Օսմանի մայրը վաղ էր մահացել, դեռևս 1615 թվականին Պեդրո Դելլա Վալլեն գրել էր, որ «սուլթանի առաջնեկ որդու մայրը մեռած է»։ Դեռ Օսմանի մանկությունից Քյոսեմ սուլթանը փորձել է բարեկամական հարաբերություններ հաստատել նրա հետ։ Օսմանը Քյոսեմ սուլթանի և նրա որդիների ընկերակցությամբ զբոսնում էր քաղաքում, մինչև Ահմեդը 1616 թվականին արգելեց այդ զբոսանքները։  Օսմանը հարգանքով էր վերաբերվում խորթ մորը, և 1619 թվականին նրան պատվեց՝ որպես սուլթան եռօրյա այցով եղավ Հին պալատում։ Այնուամենայնիվ, Խոտինյան պատերազմ մեկնելուց առաջ Օսմանը, վախենալով մրցակցությունից, հրամայեց մահապատժի ենթարկել շեհզադե Մեհմեդին՝ Քյոսեմի ավագ որդուն։ Արշավանքն անհաջող եղավ, օսմանյան բանակը պարտություն կրեց Խոտինյան ճակատամարտում, ինչը սրեց սուլթանի և ենիչերիների հակամարտությունը։ 1622 թվականի մայիսի 19-ին Մուստաֆայի մոր՝ Հալիմե սուլթանի և նրա փեսա Կարա Դավուդ–փաշայի կողմից աջակցություն ստացած խռովության հետևանքով Օսմանը գահընկեց արվեց, բռնվեց և փակվեց Եդիկուլեում, իսկ մայիսի 20-ին սպանվեց։ Մանկություն վերապրած երեխաներ Օսմանը չուներ, թեև մի քանի հասեկիներ ուներ։ Նորից սուլթան դարձավ Մուստաֆան, իսկ Հալիմեն կրկին ստացավ վալիդեի կոչումը։ «Չորս օր տևած ընդվզումն անմիջապես դադարեցվեց, կարծես հուզումներ չէր էլ եղել»։ Քյոսեմի համար դա բարդ ժամանակահատված էր, քանի որ «Դավուդ–փաշան սուլթանի (Մեհմեդ III) աղջկանից երկու որդի ուներ, և կարծում էր, որ եթե ճանապարհից հեռացնի» սուլթան Ահմեդի ողջ մնացած որդիներին, «իր որդիները մի օր, որոշակի պայմաններում կկարողանան բարձրագույն իշխանություն ստանալ», ուստի նա մահափորձ է կազմակերպում Քյոսեմի ավագ որդու՝ Մուրադի դեմ։ Զբարաժսկին այսպես է նկարարգրում այդ իրադարձությունները՝ «Վեզիրը նախևառաջ ներքինիին, որը մեծ իշխանություն ուներ արքունիքում, ուղարկեց եղբայրներից ավագին՝ Մուրադին խեղդելու։ Սակայն տղայի մայրը, ով ապրում էր մեկ այլ՝ Հին արքունիքում, զգուշացում ստանալով կամ հենց ինքը գլխի ընկնելով, պալատական հաջիի, դպիրների կամ ուսուցիչների օգնությամբ ապահովեց որդու ուժեղացված հսկողությանը, որպեսզի թույլ չտա նրա սպանությունը։ Երբ ներքինին եկավ տղային խեղդելու, իսկ վեզիրն էլ մոտ էր, և լարը արդեն գցվել էր զոհի պարանոցին, այնտեղի պահապաններից մեկը դանակի հարվածով սպանեց ներքինիին»։
Չայկովսկու տուն (Տագանրոգ)
Չայկովսկու տուն (Дом Чайковского), հինավուրց առանձնատուն ՌԴ Ռոստովի մարզի Տագանրոգ քաղաքում (Հունական փողոց, 56), 1870-ական թվականների ճարտարապետական հուշարձան։
Քյոսեմ սուլթան
Նկարներ
Եվրոպացիներին միշտ հետաքրքրել է, թե ինչպիսի տեսք է ունեցել Քյոսեմ սուլթանը։ Դրա համար էլ Քյոսեմի դիմանկարների բացակայության պատճառով սկսել են այլ մարդկանց նկարներ տրամադրել։  1688 թվականին Համբուրգում լույս է տեսել «Thesaurus exoticorum» գիրքը։ Հեղինակները որպես Քյոսեմ սուլթանի նկար տեղադրել են «Zelome Sultane» ստորագրությամբ» փորագրանկարը։ Սակայն դա Մելխիոր Լորկի աշխատանքն էր, ով մահացել էր 1583 թվականին։
Մեհմեդ IV-ին կերակրող կնոջ՝ կըզլյար–աղայի ստրկուհու նկարը, ով որդու հետ ապրում էր սուլթանի հարեմում և գերի էր ընկել մալթայան ասպետներին 1644 թվականին, օգտագործվում է որպես Քյոսեմ սուլթանի նկար՝ հիմնականում հայտնի և գեղարվեստական գրականության մեջ։
Բարեգործություն
Քյոսեմ սուլթանը Սկյուտարում մզկիթի կառուցման նախաձեռնողն էր։ Սա Մուրադ IV-ի օրոք կառուցված միակ մզկիթն է։